cyanic-selkie/wikianc huggingface dataset:
Ֆիդայական շարժում
1904 թվականի Սասունի ապստամբություն
Ֆիդայական շարժման պոռթկում էր 1904 թվականի Սասունի ապստամբությունը, որի ընտրված ղեկավար մարմնի՝ զինվորական խորհրդի կազմում էին Անդրանիկը (ղեկավար), Գևորգ Չավուշը, Սեպուհը (Արշակ Ներսիսյան), Սեբաստացի Մուրադը (Մուրադ Խրիմյան), Կայծակ Առաքելը (Տիգրան Աբաջյան) և ուրիշներ։ 20 դարի սկզբին դաշնակցականները և հնչակյանները շարունակել են կազմակերպել հայդուկային ու զինատար խմբեր և տեղափոխել Արևմտյան Հայաստան՝ Այսրկովկասից ու Իրանից։ Սակայն ճանապարհին նրանց խոչընդոտել են ինչպես թուրքերը, այնպես էլ ռուս սահմանապահները և հաճախ ձախողել այդ ձեռնարկումները։
1903 թվական
1903 թվականի գարնանը սահմանն անցած դաշնակցական ջոկատներից միայն Թորգոմի (Թուման Թումյանց) և Մենակի (Եգոր Առուստամյան) «Մրրիկ» հեծելախմբին (33 մարդ) է հաջողվել մայիսի վերջին հասնել Սասուն։ Սեպտբերի սկզբին Գերմանիայում սովորող Աբրահամյանը 50-հոգանոց զինված խմբով փորձել է անցնել սահմանը, սակայն ձերբակալվել է։ Սեպտեմբերի 30-ին «Կայծակ» հեծելախումբը (53 մարդ) Բասենում ընդհարվել է թուրքական ջոկատների հետ։
1904 թվական մայիսի վերջ
1904 թվականի մայիսի վերջին Աշոտ Երկաթի (Արմենակ Լևոնյան) և քղեցի Պողոսի (Թոխմախ) խումբը (35 մարդ) Իգդիրից Սասուն գնալիս Արճեշի Սոսկուն գյուղի մոտ ընդհարվել է քրդերի հետ, ընկել թուրք, բանակի շրջափակման մեջ և զոհվել։ Հունիսին Կայծակի (Վաղարշակ Բաղդասարյան) «Դժոխք» հեծելախումբը (29 մարդ) Արևմտյան Հայաստան անցնելիս Ձևինի մոտ կռվի է բռնվել թուրք զինվորների ու քրդերի հետ և պարտվել։ Նույն ամսին Նիկոլ Դումանի հեծելախումբը (18 մարդ), սահմանագլխին բախվելով թուրք, զինված ուժի հետ, ցրվել է և վերադարձել Իրան։ Հուլիսի 24-ին 102-հոգանոց մի խումբ Գայլ Վահանի (Մինաս Տոլպաշյան) և Կապիտան Բաբկենի (Նիկողայոս Տեր-Խաչատրյան) ղեկավարությամբ անցել է սահմանը։ «Սրտավազդ» խումբը Գայլ Վահանի գլխավորությամբ շարժվել է դեպի Մոսուն գյուղ, իսկ «Մասիսը» Միհրանի (Գաբրիել Քեշիշյան) գլխավորությամբ՝ դեպի Զոր։ Թշնամու հետ ընդհարվելով՝ խումբը հետ է դարձել, անցել սահմանը և ցրվել։
Խանասորյան սերունդ
Արևմտահայերին օգնության շտապող խմբերը կազմակերպվել են հապճեպ՝ առանց գործողությունների մշակված ծրագրերի, հաշվի չեն առնվել առկա պայմաններն ու հնարավորությունները, որոնք էլ դարձել են անհաջողությունների պատճառ։ Եղել են նաև վրեժխնդրության և առանձին թուրքական ու քրդական խմբեր ոչնչացնելու նպատակով կազմակերպված հայդուկային արշավանքներ, առավել հայտնի է Խանասորի արշավանքը (1897), որի մասնակիցները հայտնի են «խանասորյան սերունդ», իսկ ընդհանուր հրամանատար Վարդանը (Սարգիս Մեհրաբյան)՝ Խանասորի Վարդան անուններով։
1904 թվական ֆիդայական շարժում
1904 թվականի Սասունի ապստամբությունից հետո ֆիդայական շարժումն սկսել է թուլանալ։ Մնալով հիմնականում որպես առանձին խմբերի գործողություններ (1905 թվականի Ալվառինջի, 1907 թվականի Մուլուխի կռիվներ)՝ հայդուկային շարժումն անկում է ապրել։ Շարժման ելքը կանխորոշել են գործող պատմության ուղղությունների միասնական ծրագրի բացակայությունը, ուժերը միավորելու ապարդյուն փորձերը, ինչպես նաև թշնամու ուժերի գերակշռությունը։ Այդուհանդերձ, ֆիդայական շարժումը ժողովրդին նախապատրաստել է ազատագրական պայքարի, զսպել է թուրք պաշտոնյաներին ու քուրդ աղաներին, մեղմել և նույնիսկ վերացրել է նրանց գործադրած բռնությունները։
Երիտթուրքական հեղաշրջումից (1908) հետո ֆիդայիներին ներում է շնորհվել, և նրանց մի մասն իջել է լեռներից ու անցել խաղաղ աշխատանքի։ Առաջին համաշխարհային պատերազմի սկզբին ֆիդայիների զգալի մասը մտել է հայկական կամավոր, ջոկատների մեջ, իսկ մեծ եղեռնի օրերին մասնակցել է հայերի ինքնապաշտպան, մարտերին։
1895 թվական Արևմտյան Հայաստանում գործող ֆիդայական ջոկատների հրամանատարություն
Աղբյուր Սերոբ 1864, գ. Սոխորդ (Բիթլիսի նահանգ, Խլաթ գավառ)-1899], 1895 թվականից ստանձնել է Արևմտյան Հայաստանում գործող ֆիդայական ջոկատների ընդհանուր հրամանատարությունը։ Բազմաթիվ մարտերում տարած հաղթանակների համար նրան անվանել են «Նեմրութի հսկա» կամ «Ասլան»։ 1899 թվականին Սասունի Գելիեգուզան գյուղում քուրդ ցեղապետ Բշարե Խալխը Գեղաշենի գյուղապետի՝ Ավեի միջոցով թունավորել է Սերոբին, ապա թուրքական զորքերը պաշարել են Սերոբի տունը, սպանել մահամերձ ֆիդայապետին, նրա թիկնապահներ Մխեին, Ջաքարին ու 12-ամյա որդուն՝ Հակոբին։ Հայերի շրջանում սարսափ տարածելու նպատակով թուրքերը կտրել են Սերոբի գուխը և այն շրջել Սասունի գյուղերով։ Սերոբի կինը՝ խմբի միակ կին հայդուկ Սոսեն (ժողովուրդը նրան օծել է Մայրիկ պատվանունով), շարունակել է ամուսնու հայրենանվեր գործը։ 1900 թվականին Աղբյուր Սերոբի զինվորներ Գևորգ Չաուշ ու Անդրանիկը ոչնչացրել են դավաճան Ավեի ողջ գերդաստանը և սպանել Բշարե Խալխին։
Գևորգ Չավուշ [1870, գ. Մկթնեք (Սասունի գավառ) - 1907, արդեն 1894 թվականին ճանաչված ֆիդայի էր և Սասունի ինքնապաշտպանության ղեկավարներից։ 1896 թվականին փախչելով բանտից՝ միացել է Աղբյուր Սերոբի և Հրայր Դժոխքի ջոկատներին։ 1901 թվականին մասնակցել է Առաքելոց վանքի կռվին, 1904 թվականին՝ Սասունի ապստամբությանը։ Զոհվել է 1907 թվականի մայիսի 27-ին՝ Սոզուխի (Մշո գավառ) կռվում։
Անդրանիկ Օզանյան. փառաբանված հայդուկապետն ու զորավարը
Անդրանիկ Օզանյան (1865, քաղաք Շապին- Գարահիսար (Սեբաստիայի նահանգ)-1927, քաղաք Ֆրեզնո (Կալիֆոռնիայի Նահանգ, ԱՍՆ), 1928 թվականին աճյունը տեղափոխվել է Փարիզի Պեր Լաշեգ գերեզմանատուն, 2000-ին՝ Երևան, ամփոփված է Եռաբլուրում), փառաբանված հայդուկապետն ու զորավարն սկզբում կռվել է Վազգենի ու Գուրգենի խմբերում, ապա նրանց հետ միացել Աղբյուր Սերոբին։ Մեծ համբավ է ձեռք բերել 1900 թվականին՝ հայ բնակչության պատուհասին՝ Բշարե Խալխին սպանելուց հետո։ 1901 թվականին ղեկավարել է Առաքելոց վանքի կռիվը, 1904 թվականին՝ Սասունի ապստամբությունը։ 1912-13-ի Բալկանյան պատերազմի ժամանակ բուլղարական բանակի կազմում կռվել է Թուրքիայի դեմ, առաջին համաշխարհային պատերազմում (1914-18) գլխավորել է հայկական առաջին կամավոր, ջոկատը Կովկասյան բանակի կազմում։
Աղբյուր Սերոբ
Աղբյուր Սերոբ (իսկական անունը՝ Սերոբ Վարդանյան, 1864, Սողորդ, Խլաթ - 1 նոյեմբերի, 1899), հայ ազգային ազատագրական շարժման հերոս, ֆիդայի։ Հայոց հինավուրց Տարոնո աշխարհի Ախլաթ (Խլաթ) գավառի Սողորդ գյուղի համբավավոր, հարուստ Խչեի տոհմից էր Սերոբը (Սերոբ Վարդանյան), ծնված 1864 թվականին։ Սերոբը Վարդանյանների գերդաստանի չորս որդիներից կրտսերն էր։ Մանուկ հասակից սիրում էր շրջել հայրենի Նեմրութի լանջերին, ապրել սարերի ու լեռների շնորհած ազատությամբ։
Բնատուր որսորդ էր. 18 տարեկանում ավագ եղբայրը՝ գյուղի ռես Մխեն, Սերոբին նվիրում է հրացան և դաշույն, և նա ամբողջությամբ նվիրվում է որսորդությանը, ամեն օր սարերից վերադառնում հարուստ որսով։ Նա բարձրահասակ էր, բնականից օժտված ֆիզիկական հրաշալի տվյալներով, իսկ լեռներում անցկացրած ազատ կյանքը, որսորդությունն ու ձիավարժությունը մեծապես նպաստեցին մեծ ռազմիկին բնորոշ ֆիզիկական հզոր կոփվածքի ձևավորմանը։
Երբ բոլորում է Սերոբի 21 տարին, Պոլսից գյուղ է վերադառնում ազգային կյանքով տարված, ուսյալ հորեղբայրը՝ Առաքելը։ Հորեղբայրը հայրենասիրական գաղափարներ ու պայքարի ոգի է սերմանում նրա հոգում։ Եվ մի օր էլ, երբ Սերոբը վերադառնում էր սարերից՝ որսի հերթական զոհը շալակին, հորեղբայրը դիմում է նրան.
Հրայր Դժոխք
Հրայր Դժոխք (Ուրվական, Արմենակ Մամբրեի Ղազարյան, 1864 - 1904, ապրիլի 13), հայդուկապետ, Ազատագրական Շարժման խորհրդանիշներից և Հայ Յեղափոխական Դաշնակցության հիմնադիրներից։
Ծնվել է Սասունի Խուլփ գավառակի Ահարոնք գյուղում։ Սովորել է Տարոնի Ղզլաղաճ գյուղի, Մշո Ս. Կարապետ վանքի դպրոցներում և Մշո Կեդրոնական վարժարանում։ Եղել է ուսուցիչ, ծանոթացել Սասունի ու Տարոնի հայերի վիճակին, քարոզել հայ ազատագրական պայքարի գաղափարը։ 1891-94 թվականին՝ Սասունի ինքնապաշտպանական մարտերի ղեկավարներից, աչքի է ընկել Տալվորիկի կռվում (1893)։ 1894 թվականի գարնանը մեկնել է Կովկաս՝ կամավորներ հավաքագրելու և զենք հայթայթելու։ 1895 թվականին եղել է նաև Ռումինիայում և 50 հայ երիտասարդների հետ (նրանց թվում՝ Անդրանիկ Օզանյանը և Աղբյուր Սերոբը) վերադարձել Հայաստան։ 1896 թվականին Բասենի Իշխու գյուղում ձերբակալվել է, տարվել Կարնի բանտ. ազատվել է ընդհանուր ներմամբ։ Վերադարձել է Ղզլաղաճ և ձեռնամուխ եղել ընդհանուր ապստամբության կազմակերպմանը։ 1903-04 թվականներին մասնակցել է Սասունի ինքնապաշտպանական կռիվներին։ 1904 թվականի ապրիլի 13-ին, երբ թուրքերի գերակշիռ ուժերը հարձակվել են Գելիգուզանի ուղղությամբ, Հրայրը ընկերներով փորձել է փակել նրանց ճանապարհը, բայց զոհվել է մարտում։ Օգնության հասած Անդրանիկի զինվորները Հրայրին և մյուս զոհվածներին թաղել են Գելիեգուզանում։ Ժողովուրդը երգեր է հյուսել Հրայրի մասին։
Անդրանիկ Օզանյան
Անդրանիկի գունդը զրկվել էր մանևրելու հնարավորությունից, որովհետև վարելով ծանր պաշտպանական մարտեր Էրզրումի ուղղությամբ, ծածկում էր 1915 թվականին փրկված հարյուր հազարավոր հայ, հույն ու ասորի գաղթականների նահանջը, որոնց վրա ռուսների նահանջից հետո նորից սարսափելի վտանգ էր կախված։ Թուրքիայի կողմից Կովկասի մեծ մասի զավթման ու Արևելյան Հայաստանում ցեղասպանության կրկնության վտանգը թվում էր գրեթե անխուսափելի։ Սակայն 1918 թվականի մայիսի 16-18 թվականին Վորոնցովկա ավանի մոտակայքում գեներալ-մայորի կոչման արժանացած Անդրանիկի դիվիզիան անպատմելի ջանքերով զսպեց օսմանյան զորքերին և նրանց արբանյակներին։ Ու չնայած թշնամու որոշ խմբերի հաջողվեց մինչև 20-25 կմ մոտենալ Թիֆլիսին, նրանց հիմնական զանգվածը կանգնեցվեց և ետ շպրտվեց։ Թշնամուց նախաձեռնությունը վերցնելով՝ զորավարը մարտեր է մղում Ղարաքիլիսայի ուղղությամբ։ 1918 թվականի մայիսի 25-28 թվականին ծավալված Լոռու ճակատամարտում, որ մեծապես ճակատագրական եղավ ոչ միայն Հայաստանի համար, այլև ամբողջ Կովկասի, Անդրանիկը վիժեցրեց Դիլիջանի ուղղությամբ թուրքական զորքերի գլխավոր հարձակումը, որոնք ջանում էին Դիլիջանով դուրս գալ դեպի Բաքու։ Կրած պարտության հետևանքով թուրքական հրամանատարությունը ստիպված եղավ Լեռնային Լոռու մարզի մեծ մասը թողնելու հրաման տալ։
Անդրանիկը մահացավ 1927 թվականի օգոստոսի 30/31-ին, Չիքո (Սակրամենտոյի մոտ) քաղաքի Ռիչարդսոն Սփրինգս հանքային ջրերի առողջարանային համալիրում՝ սրտի կաթվածից (ԱՄՆ) և սեպտեմբերին թաղվեց Ֆրեզնոյի «Արարատ» գերեզմանատանը։ 1928 թվականի հունվարին նրա աճյունը փոխադրվեց Փարիզ և վերաթաղվեց Պեր-Լաշեզ գերեզմանոցում, իսկ տարիներ անց (2000) այն տեղափոխվեց Հայրենիք՝ Երևանի Եռաբլուր պանթեոն։ Անդրանիկի անունով են կոչվում հրապարակներ, փողոցներ, դպրոցներ, նրա պատվին տեղադրված են արձաններ և հուշատախտակներ աշխարհի մի շարք երկրներում (Հայաստան, Բուլղարիա, Ֆրանսիա, Ռումինիա)։ Նրան են նվիրված մեծ թվով ժողովրդական ստեղծագործություններ, գրքեր և հոդվածներ տարբեր լեզուներով։
1990 թվականին նկարահանված Զորավար Անդրանիկ (ԱրմենՖիլմ) վավերագրական ֆիլմը նվիրված է Զորավար Անդրանիկի ծննդյան 125-ամյակին, ֆիլմի տեքստը կարդում է անվանի դերասան Խորեն Աբրահամյանը։
Արաբո
Արաբո (Առաքել, Ստեփանոս Մխիթարյան, 1863 - 1895), հայ ազգային-ազատագրական շարժման գործիչ, առաջին ֆիդայիներից (1880-ականներին)։
Ծնվել է Բիթլիսի նահանգի Կուռթեր գյուղում։ Սովորել է Մուշի Առաքելոց վանքի դպրանոցում։ Գործել է Սասունի, Տարոնի գյուղերում։ Ինքնապաշտպանության նպատակով կազմակերպել է զինված խումբ։ 1882 թվականին թուրք իշխանությունները Բերդակ գյուղում ձերբակալել են Արաբոյին, դատապարտել 15 տարվա բանտարկության, սակայն փախել է բանտից, շարունակել իր գործունեությունը։ 1889 թվականից սկսած՝ քանիցս այցելել է Կովկաս, 1892 թվականին Թիֆլիսում մասնակցել է ՀՅԴ կուսակցության 1-ին ընդհանուր ժողովին։ Գյալառաշ (Սև բերդ) կոչվող ձորում ընդհարվել է քրդերի հետ և զոհվել իր հինգ ընկերների հետ։
Հյուսվել են Արաբոյի խիզախությունը գովերգող երգեր։
Ծանոթագրություններ
Կատեգորիա:Հայ ֆիդայիներ Կատեգորիա:Հայ ազատագրական շարժում Կատեգորիա:Արևմտյան Հայաստան
Amazon Games Orange County
Double Helix Games, ամերիկյան ընկերություն, որը զբաղվում է համակարգչային խաղերի մշակմամբ։ Հիմնադրվել է 2007 թվականի The Collective և Shiny Entertainment ընկերությունների միացումից։ Ընկերության առաջին խաղը դարձավ Silent Hill։ Homecoming-ը, որը նախատեսված էր PlayStation 3, Xbox 360 և PC համար ։
2014 թվականի փետրվարի 5-ին Double Helix-ը գնվեց Amazon.com-ի կողմից, դառնալով Amazon Game Studios-ի մաս ։
Ծանոթագրություններ
Կատեգորիա:Ընկերություններ Կատեգորիա:Համակարգչային խաղեր Կատեգորիա:Ընկերություններ այբբենական կարգով Կատեգորիա:Ստուդիաներ Կատեգորիա:Համակարգչային խաղեր արտադրողներ այբբենական կարգով
Զաքարիա Գնունեցի
Զաքարիա Գնունեցի, XVI դարի հայ դպիր և մանրանկարիչ ։
Կյանք և ստեղծագործություն
Հայտնի էր որպես բանաստեղծ և մանրանկարիչ, եղել է Հակոբ Ջուղայեցու ուսուցիչը ։ Պոեմներում զգացվում է Ներսես Շնորհալու ազդեցությունը ։ Նրա կողմից գրված ստեղծագործությունների թիվը հայտնի չէ, բայց նրան են վերագրվում մի քանի տասնյակ բանաստեղծություն և կաֆ, որոնցով Գնունեցին հարստացրել է «Ալեքսանդրի պատմությունը» ։
Զաքարիա Գնունեցու մանրանկարները Վանի Ավետարանից 1575 թվական
Ծանոթագրություններ
Կատեգորիա:Հայ բանաստեղծներ Կատեգորիա:Հայ մանրանկարիչներ
Լակոնիկ ոճ
Ծանոթագրություններ
Կատեգորիա:Ոճեր Կատեգորիա:Հռետորություն
(948) Յուկունդա
(948) Յուկունդա (Jucunda), աստերոիդ աստերոիդների հիմնական գոտում։ Հայտնաբերվել է 1921 թվականի մարտի 3-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 3,032593 ա. մ., առավելագույնը մոտենում է 2,5386 ա. մ. հեռավորության վրա և հեռանում 3,5266 ա. մ. ։ Արեգակի շուրջ մեկ ամբողջական պտույտ է կատարում 1928,94 երկրային օրվա ընթացքում, իր ուղեծրով շարժվելով միջինում 0,186631 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,66° անկյուն։
Արտաքին հղումներ
Կատեգորիա:1921 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չելենջեր 2
Չելենջեր-2 (Challenger-2), բրիտանական արտադրության հիմնական մարտական տանկ։
Ընդհանուր բնութագիր
Չելենջեր-2 հիմնական մարտական տանկը, Չելենջեր-1 տանկի արդիականացված և հզորացված մոդելն է։ Չելենջեր-2 տանկերը սկսվել են արտադրվել 1994 թվականից։ Չելենջեր-2 տանկերը սկսվել են շահագործվել Մեծ Բրիտանիայի զինված ուժերում 1995 թվականից։ Ներկայումս Մեծ Բրիտանիայում գործում է ավելի քան 400 հատ Չելենջեր-2 հիմնական մարտական տանկ։
Տեխնիկական տվյալներ
Չելենջեր-2 տանկի երկարությունը կազմում է 8.33 մ (թնդանոթով 11.55 մ), լայնությունը՝ 3.52 մ, իսկ բարձրությունը՝ 2.49 մ։ Չելենջեր-2 տանկը բավականին ծանր է. նրա քաշը կազմում է ավելի քան 62.5 տ։ Չելենջեր-2 տանկը սնուցվում է 1200 ձիաուժ հզորությամբ Perkins CV12 TCA դիզելային շարժիչով՝ զարգացնելով 56 կմ/ժ արագություն։ Չելենջեր-2 տանկի վառելիքի պաշարը կազմում է 500 կմ։
Մարտավարական տվյալներ
Չելենջեր-2 տանկն ունի 120 մմ-անոց թնդանոթ։ Չելենջեր-2 տանկի ամենավերին հատվածում տեղադրված է երկու հատ 7.62 մմ-անոց գնդացիրներ։ Չելենջեր-2 տանկը պողպատե զրահապատված է։ Այն պաշտպանում է փոքր զենքերից և հրետանային արկերից։ Չելենջեր-2 տանկը շահագործվում է անձնակազմի չորս անդամների կողմից։
Աղբյուրներ
Կատեգորիա:Տանկեր այբբենական կարգով
Ալբանական ժողովրդական պոեզիա
Ալբանական ժողովրդական պոեզիա, ալբան ժողովրդի ստեղծած բանաստեղծական երկերը, որոնք ալբանական ժողովրդական երգերի հետ մեկտեղ մաս են կազմում ալբանական գրականության
Պատմություն
1830 թվականին Վուկ Կարաջիչը ներկայումս Կոսովոյի տարածքում գտնվող Պեչ քաղաքին մերձակա Ջուրակովաց գյուղի բնակիչ Դովիցա Օբադովիչի խոսքերից առաջին անգամ գրի է առել ալբանական ժողովրդական պոեզիայի նմուշներ՝ տասներկու երգ և մեկ հանելուկ  ։
Ալբանական ազգային շարժման ժամանակաշրջանում ալբանական բանավոր գրական ստեղծագործությունը զարթոնք է ապրել՝ մասնակից դառնալով ալբանացիների ազգային ինքնագիտակցության ձևավորմանը: Ալբանական ժողովրդական գրական ստեղծագործությունների առաջին հավաքածուն լույս է տեսել Յոն Հանի «Albanische Studien» գրքում, իսկ հանրահայտ էպիկական պոեմներից մեկը դարձել է «Լեռնային վին»-ը, որի կազմողն ու հեղինակը ֆրանցիսկյան վանական Գյերգ Ֆիշտն է։ 1905—1908 թվականներին Նիկոլա Իվանայը հրատարակել է ժողովրդական հերոսական երգերի ժողովածու՝ «Shpnesa e Shqypnisë» խորագրով՝ դառնալով նմանատիպ ժողովածուներ լույս ընծայած առաջին հեղինակներից մեկը ։
Երգեր
Հյուսիսային Ալբանիայում գրի առնված ժողովրդական գրական ստեղծագործությունները, երգերի տեքստերը ալբաներենի գեգյան բարբառով են, որում մեծ թիվ են կազմում սերբական բառերը։ Հարավային Ալբանիայում դրանք տոսկյան բարբառով են, որտեղ սլավոնական բառերին ալբանացված տեսք, ձև է տրված ։ Ամենատարածված ժողովրդական երգերի օրինակներ են ՝
Գրականություն
Կատեգորիա:Ալբանական գրականություն
Աննա Շչետինինա
Աննա Իվանովնա Շչետինինա (А́нна Ива́новна Щети́нина, ), հեռավոր նավարկության աշխարհում առաջին կին կապիտանը։
Կենսագրություն
Աննա Շչետինինան ծնվել է 1908 թվականի փետրվարի 13-ին (26), Վլադիվոստոկի մերձակայքում գտնվող Օկյանսկայա կայարանում։ Հայրը` Իվան Իվանովիչը (1877-1946), ծնվել է Տոմսկի մարզ ի Չումայ գյուղում (այժմ՝ Կեմերովոյի մարզի Չեբուլինսկի շրջան), աշխատել է սլաքավար, անտառապահ, ձկնաբուծարաններում որպես բանվոր և ծառայող, ՆԳԺԿ-ի մարզային բաժնի ամառանոցների պարետ։ Մայրը` Մարիա Ֆիլոսոֆովնան (ծնվ.` 1876), ծագումով Կեմերովոյի մարզ ից էր։ Եղբայրը` Վլադիմիր Իվանովիչը (ծնվ.` 1919), ծնվել է Վլադիվոստոկում, աշխատել Պրիմորսկի երկրամասի Վարֆոլոմեևկա կայարանում ավիագործարանում որպես վարպետ։
1919 թվականին Շչետինինան սովորել է Սադգորոդի տարրական դպրոցում։ Կարմիր բանակը Վլադիվոստոկ մտնելուց հետո դպրոցները վերակազմակերպվեցին, և 1922 թվականից Աննան սովորել է Սեդանկա կայարանում գործող միասնական աշխատանքային դպրոցում, որտեղ էլ 1925 թվականին ավարտել է 8-րդ դասարանը։ Նույն թվականին ընդունվել է Վլադիվոստոկի ծովային տեխնիկումի նավագնացության բաժին ։ 1928 թվականին ամուսնացել է նավաստի ռադիստ Նիկոլայ Ֆիլիպովիչ Կաչիմովի հետ (1903-1950)։
1929 թվականին, տեխնիկումն ավարտելուց հետո, աշխատել է Կամչատկայում, որտեղ 1-ին կարգի նավաստիից հասել է մինչև կապիտան։ 24 տարեկան հասակում Աննան ստացել է շտուրմանի դիպլոմ, իսկ 1934 թվականի հունվարի 25-ին ` հեռավոր նավարկության կապիտանի դիպլոմ։ 1935 թվականին իր առաջին ճանապարհորդությամբ նա հայտնի է դարձել ամբողջ աշխարհին՝ Համբուրգից Օդեսայի և Սինգապուրի միջոցով դեպի «Չավիչա» շոգենավը նավարկելով մինչև Պետրոպավլովսկ-Կամչատկա։ 1938 թվականի մարտի 20-ին Աննա Իվանովնան նշանակվել է Վլադիվոստոկ քաղաքի ձկնորսական նավահանգստի առաջին ղեկավար։ Աննան Հայրենական պատերազմը դիմավորել է Բալթիկայում, որտեղ ռմբակոծության պայմաններում տարհանել է Տալլինի բնակչությանը և տեղափոխել ռազմավարական բևեռներ։ Պատերազմից հետո Աննա Շչետինինան «Բալթյան» նավագնացության ընկերությունում եղել է «Ասկոլդ», «Բասկունչակ», «Բելոոստրով», «Դնեստեր», «Պսկով», «Մենդելեև» նավերի կապիտան։ 1949 թվականից աշխատել է Լենինգրադի բարձրագույն ծովային ինժեներական ուսումնարանում, 1951 թվականից աշխատել է որպես ավագ դասախոս, այնուհետև` ուսումնարանի նավագնացության ֆակուլտետի դեկան։ 1956 թվականին Աննա Շետինինային շնորհվել է դոցենտի կոչում։ 1960 թվականին տեղափոխվել է Վոլսկի նյութատեխնիկական ապահովման ռազմական ինստիտուտ և նշանակվել «Ծովային գործ» ամբիոնի դոցենտի պաշտոնում։ 1964-1970 թվականներին եղել է ԽՍՀՄ աշխարհագրական ընկերության Պրիմորսկի մասնաճյուղի նախագահ ։ «Ծովերում և ծովերից այն կողմ...» գրքի հեղինակն է (1968)։ Թոշակի է անցել 1983 թվականին։ Մահացել է 1999 թվականի սեպտեմբերի 25-ին։
Արտաքին հղումներ
Կատեգորիա:Սոցիալիստական աշխատանքի հերոսներ Կատեգորիա:Լենինի շքանշանի ասպետներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:Ռուսաստանի գրողների միության անդամներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Կարմիր աստղի շքանշանի ասպետներ Կատեգորիա:Հայրենական մեծ պատերազմի մասնակիցներ
Զատիշնոե (գյուղ, Վոլնովախսկի շրջան)
Զատիշնոե (Затишне), գյուղ Ուկրաինայի Դոնեցկի մարզի Վոլնովախսկի շրջանում։ Բնակավայրը նախկինում նաև անվանվել է Զատիշե, Զատիշա, Բախեր-Խուտոր։ Հիմնադրվել է 1853 թվականին։
2001 թվականի տվյալներով Զատիշնոե գյուղում բնակվում էր 201 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1853 թվականին հիմնադրված բնակավայրեր
Հրանտ Եպիսկոպոսյան (փիլիսոփա)
Հրանտ Լևոնի Եպիսկոպոսյան (օգոստոսի 3 1921, Խաչակապ - նոյեմբերի 12 1994, Մոսկվա, ՌԴ), հայ փիլիսոփա։ Փիլիսոփայական գիտությունների դոկտոր (1963), պրոֆեսոր (1966): Արցախյան շարժման մասնակից։
Կենսագրություն
Հրանտ Եպիսկոպոսյանը 1949 թվականին ավարտել է Մոսկվայի միջազգային հարաբերությունների ինստիտուտը։ 1962-1971 թվականներին գիտախմբագրական աշխատանք է կատարել Մոսկվայի տարբեր հրատարակչություններում, 1969 թվականից դասախոսել է Մոսկվայի պետական համալսարանում։ 1963 թվականին ստացել է Փիլիսոփայական գիտությունների դոկտորի, 1966 թվականին՝ պրոֆեսորի կոչումներ։
Աշխատությունները վերաբերում են գիտատեխնիկական հեղափոխության հարցերին, բուրժուական փիլիսոփայության և սոցիոլոգիայի քննական վերլուծությանը։ Արցախյան շարժման տարիներին Մոսկվայում կազմակերպել է Շարժման ակտիվիստների հանդիպումներ կուսակցական, պետական աշխատողների հետ, ելույթներով հիմնավորել է Հայաստանի հետ Արցախի, Գարդմանքի և Նախիջևանի վերամիավորման հիմնախնդիրները։ Թաղված է Մոսկվայում։
Ծանոթագրություններ
Կատեգորիա:Հայ հասարակական գործիչներ Կատեգորիա:Հայ փիլիսոփաներ Կատեգորիա:Խաչակապ գյուղում ծնվածներ Կատեգորիա:Փիլիսոփայական գիտությունների դոկտորներ Կատեգորիա:Հայ պրոֆեսորներ Կատեգորիա:Մոսկվայի պետական համալսարանի դասախոսներ
Señorita
«Señorita», Ջասթին Թիմբերլեյքի «Justified» առաջին ալբոմի չորրորդ սինգլը։ Թողարկվել է 2003 թվականին The Neptunes պրոդյուսերների թիմի կողմից և հասել 27-րդ հորիզոնականին Billboard Hot 100 հիթ-շքերթում և 13-րդ հորիզոնականին Մեծ Բրիտանիայում։
Կոմերցիոն հաջողություն
ԱՄՆ-ում սինգլը պաշտոնապես թողարկվել է ռադիոյով 2003 թվականի սեպտեմբերին ։ «Señorita» երգըն ընդգրկվել է Billboard Hot 100-ում՝ առաջին շաբաթում զբաղեցնելով 27-րդ հորիզոնականը։ Այն հասել է 5-րդ հորիզոնականին Mainstream Top 40-ում, 10-րդ հորիզոնականին Top 40 Tracks-ում և 29-րդին՝ Rhythmic-ում ։
Սինգլը միջին մարդակի հաջողություններ է ունեցել, երբ այն թողարկվել է միջազգային մակարդակով։ Երգը Մեծ Բրիտանիայում նորամուտը նշել է 13-րդ հորիզոնականում այն շաբաթում, որն ավարտվել է 2003 թվականի սեպտեմբերի 27-ին։ Երգը չի կարողացել ավելի բարձր դիրք գրավել և զբաղեցրել է ավելի ցածր հորիզոնականներ հետագա ութ շաբաթների ընթացքում, մինչև դուրս է մնացել հիթ-շքերթից ։ Իռլանդիայում թրեքը Irish Singles Chart-ում ընդգրկվել է 15 համարի ներքո։ Այն յոթ շաբաթ մնացել է հիթ-շքերթում և չի կարողացավ զբաղեցել ավելի բարձր հորիզոնական։ Նոր Զելանդիայում երգը հայտնվել է հիթ-շքերթներում 2003 թվականի սեպտեմբերի 14-ին՝ զբաղեցնելով 9-րդ հորիզոնականը։ Հաջորդ չորս շաբաթվա ընթացքում այն հասել է 4-րդ հորիզոնականին և այն զբաղեցրել է երկու շաբաթվա ընթացքում։ Երգն անցկացրել է 15 շաբաթ հիթ-շքերթում ։ Ավստրալիայում երգը հասել է 6-րդ հորիզոնականին և դուրս մնացել հիթ-շքերթից այն բանից հետո, երբ այնտեղ անցկացրել է 11 շաբաթ ։ Եվրոպական երկրների հիթ-շքերթներում երգը հայտնվել է թոփ-10-ում և թոփ-20-ում։
Արտաքին հղումներ
Կատեգորիա:Ջասթին Թիմբերլեյքի երգեր
Լաուրա Պիլդվերե
Լաուրա Պիլդվերե (Laura Põldvere, ), էստոնացի փոփ երգչուհի է, ներկայացրել է Էստոնիան « Եվրատեսիլ » հեռուստամրցույթում՝ Suntribe խմբի կազմում՝ 2005 թվականին, և 2017 թվականին Քոյթ Թումի հետ։
Կարիերա
Լաուրան սկսել է երգչի կարիերան 2005 թվականին, Kaks Takti Ette մրցույթում հաղթելուց հետո, 2005 թվականին նա մասնակցել է «Եվրատեսիլ» մրցույթի «Eurolaul 2005» երգի ազգային ընտությանը՝ որպես մենակատար «Moonwalk» երգով, և Suntribe խմբի կազմում՝ «Let’s Get Loud» երգով։ «Let’s Get Loud» երգը զբաղեցրել է առաջին հորզոնականը, իսկ «Moonwalk»-ը՝ երկրորդ։ Էստոնիան ներկայացրել է Suntribe խումբը՝ Կիևում տեղի ունեցող Եվրատեսիլ 2005 երգի մրցույթին, խմբի անդամներից մեկը եղել է Լաուրան։ Այնուհետև Լաուրան մասնակցել է «Eurolaul 2007»-ին «Sunflowers» երգով, զբաղեցրել է երրորդ հորիզոնականը։ 2007 թվականի սեպտեմբերին երգչուհին թողարկել է դեբյուտային «Muusa» ալբոմը, և այդ ժամանակ էլ ընդունվել է Բերքլիի երաժշտական քոլեջը (Բոստոն, ԱՄՆ)։ 2009 թվականին մասնակցել է Eesti Laul մրցույթին՝«Destiny» երգով, զբաղոցրել է երրորդ հորիզոնականը։
Կրթություն
Կրթություն՝
Ծանոթագրություն
<references group="" responsive="1">
Կատեգորիա:Եվրատեսիլ 2017 երգի մրցույթի մասնակիցներ Կատեգորիա:Եվրատեսիլ 2005 երգի մրցույթի մասնակիցներ Կատեգորիա:Էստոնիան Եվրատեսիլ երգի մրցույթում Կատեգորիա:21-րդ դարի երգիչներ և երգչուհիներ Կատեգորիա:Էստոնացի երգչուհիներ
Մենաշնորհներ
Շուկայում մենաշնորհի առանձնահատուկ գծերը
Մենաշնորհները հսկողություն են իրականցնում գների վրա և կարող է դրանք փոխել` փոխելով շուկա հանվող ապրանքների քանակությունը։
Մենաշնորհի տեսակները
«Իրավիճակային մենաշնորհները» շուկայում ունեն մեծ իշխանություն։ Սովորաբար նրանց ձեռքում կենտրոնացած է որևէ կոնկրետ տեսակի ռեսուրսի գերակշիռ մասի տնօրինումը։ Հաճախ պետությունըիրավիճակային մենաշնորհների հետ կապված խնդիրները լուծում է պարտադրանքի ուժով։
«Բնական մենաշնորհների».Երբեմն պայմաններից ելնելով նպատակահարմար է նաև կորպորացիաների միաձուլումը, որի արդյունքում էլ ձևավորվում են բնական մենաշնորհները։ Սովորաբար պետությունը բնական մենաշնորհների դեմ պայքար չի իրականացնում, քանի որ դրա հետևանքով տնտեսության արդյունավետությունը կարող է նվազել։ բաժանումը միքանի ավելի մանր ընկերությունների, պարզ է, որ կհանգեցնի ավելի ցածր արդյունավետության։Պետությունն աջակցելով բնական մոնոպոլիաներին մասնակցում է նրանց կողմից թողարկվող արտադրանքի արտադրությանը։ Բնական մենաշնորհի կարգավիճակ են ստանում նաև ոչ պետական, շահույթ չհետապնդող կազմակերպությունները։ Տեխնոլոգիական առաջընթացը որոշ դեպքերում բնական մենաշնորհների դեմ պայքարի նախապայման հանդիսացավ, ինչպես օրինակ հեռահաղորդակցության ոլորտը։ Ինչպես բնական մենաշնորհների, այնպես էլ շուկայում առկա մնացած բոլոր անհաջողությունների և բացերի դեպքում կարող է ցուցաբերվել 2 տեսակի վարքագիծ. 1.կամ համակերպվել արդյունավետության կորստի հետ, 2. կամ էլ հասնել արդյունավետության ռեսուրսների արդյունավետ բաշխման միջոցով։
«Լեգալ մենաշնորհներ» են համարվում այն մենաշնորհները, որոնց թույլատրվում է իրականացնել որոշակի ապրանքների արտադրության կամ ծառայությունների մատուցում։ Այս դեպքում պետսւթյունը ստանում է կարգավորման, վերահսկման, համապատասխան քաղաքականության մշակման, դրույքաչափերի կարգավորման իրավունք։ Որպես օրինակ կարող է դիտարկվել լիցենզավորումը։ Լիցենզիա չունենալու դեպքում պետությունն արգելում է համապատասխան գործունեություն իրականացնել։ Լեգալ մոնոպոլիաներ կարող են ձևավորվել արտահանման և ներմուծման ոլորտում, գինիների արտադրության ոլորտում և այլն։ Սակայն չկա մենաշնորհ, որն այնուամենայնիվ լինի անվնաս։ Այդ իսկ պատճառով էլ պետությունը որոշ արտոնագրերի դեպքում սահմանում է վավերականության ժամկետներ։
Գրականություն
1. Աղքատության հաղթահարման ռազմավարական ծրագիր, Երևան, 2003 թ.:
2. Կայուն զարգացման ծրագիր, Երևան, 2008 թ.:
4. Стиглиц Дж. Экономика государственного сектора. М.: 1997.
5. Якобсон Л.И. Государственный сектор экономики: Экономическая теория и политика. М.: 2000
Վրոցլավի կենդանաբանական այգի
Վրոցլավի կենդանաբանական այգի (Ogród Zoologiczny we Wrocławiu), կամ պարզապես՝ Վրացլավի գազանանոց, կենդանաբանական այգի, որը գտնվում է Լեհաստանի Վրոցլավ քաղաքում։ Համարվում է Լեհաստանի ամենահին կենդանաբանական այգին, որը բացվել է 1865 թվականին, այն ժամանակ, երբ Լեհաստանը գտնվում էր Պրուսիայի թագավորության կազմում։
Բացի այդ, Վրոցլավի գազանանոցը նաև Լեհաստանի ամենամեծ կենդանաբանական այգին է՝ ըստ կենդանիների թվի։ Այն ընդգրկում է 33 հեկտար (82 ակր) տարածք և գտնվում է Վրոցլավի կենտրոնում։
Այգում բնակվում են 1100 տեսակի 12,000 կենդանիներ։ Բացի այդ՝ Վրոցլավի կենդանաբանական այգում գործում է նաև աֆրիկարիում-օվկիանարիում, մադագասկարյան տաղավար, օդարիում, տերարիում, զուլանդիա, մանկական զվարճանքների այգի և սնունդ-ըմպելիքների կետ։
Վրոցլավի կենդանաբանական այգին Կենդանաբանական այգիների և ակվարիումների եվրոպական և աշխարհի ասոցացիաների անդամ է ։
Ծանոթագրություններ
Կատեգորիա:Լեհաստանի կենդանաբանական այգիներ
Վալլենար
Վալլենար (Vallenar), քաղաք Չիլիում։ Համանուն կոմունայի և Ուասկո նահանգի վարչական կենտրոնը։ Քաղաքի բնակչությունը կազմում է 43 750 մարդ (2002)։ Քաղաքն ու կոմունան մտնում են Ուասկո նահանգի և Ատակամա շրջանի կազմի մեջ։
Կոմունայի տարածքը կազմում է 7 109,9 կմ², բնակչությունը՝ 51 917 մարդ (2017)։ Բնակչության խտությունը կազմում է 7,3 մարդ/կմ² ։
Տեղագրություն
Քաղաքը գտնվում է էլկի գետի հովտում։
Կոմունան սահմանակից է․
Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է ։
== Կարևոր բնակավայրեր ==
Արտաքին հղումներ
Կատեգորիա:Չիլիի քաղաքներ
Հասան Ալիև
Ալիև Հասան Ալիրզա օղլու (Həsən Əlirza oğlu Əliyev, ), Ադրբեջանի գիտնական, հասարակական և քաղաքական գործիչ, Ադրբեջանական ԽՍՀ գիտության վաստակավոր գործիչ (1974), Համամիութենական Հողագիտության ընկերության անդամ, Համամիութենական աշխարհագրական ընկերության անդամ, Ադրբեջանական ԽՍՀ ԳԱ կուսակցության կոմիտեի քարտուղար (1950), Ադրբեջանի կենտրոնական կոմիտեի քարտուղար (1952), Ադրբեջանի Գիտությունների ազգային ակադեմիայի ակադեմիկոս-քարտուղար (1952–1957), Ադրբեջանի Գիտությունների ազգային ակադեմիայի Աշխարհագրության ինստիտուտի տնօրեն (1968-1987): Նա ադրբեջանցի քաղաքական գործիչ Հեյդար Ալիևի եղբայրն է ։
Կենսագրություն
Ադրբեջանական ԽՍՀ 10-րդ և 11-րդ գումարման Գերագույն խորհրդի պատգամավոր, Լենինի շքանշանի, Հոկտեմբերյան հեղափոխության օրդենի, Աշխատանքային կարմիր դրոշի շքանշանի, կարմիր աստղի, Հայրենական պատերազմի և Պատվո շքանշանների դափնեկիր է։
Հասան Ալիևը մահացել է 1993 թվականի փետրվարի 2-ին։
Տասներկուերորդ գիշեր (ֆիլմ)
Ֆիլմի պրեմիերան ԽՍՀՄ-ում տեղի է ունեցել 1955 թվականի նոյեմբերի 21-ին՝ դառնալով Շեքսպիրի ստեղծագործության հիման վրա նկարահանված առաջին խորհրդային ֆիլմը ։
Ֆիլմը դարձել է 1955 թվականի վարձույթի առաջատարներից մեկը (7-րդ տեղ՝ 29,78 միլիոն հանդիսատես) ։
Սյուժե
Ծովային փոթորկի ժամանակ նավը խորտակվում է, և տարերքը բաժանում է երկվորյակներ Վիոլային և Սեբաստիանին։ Աղջիկը հայտնվում է Իլլիրիա երկրում, ավելի ուշ այնտեղ է ժամանում նաև նրա եղբայրը։ Վիոլան հանդիպում է դուքս Օրսինոյին և սիրահարվում նրան. վերջինիս ավելի մոտ լինելու համար Վիոլան, տղամարդու զգեստ հագնելով, ծառայության է անցնում նրա մոտ Կեսարիո անվան տակ։ Օրսինոն, սիրահարված լինելով գեղեցկուհի Օլիվիային, «Կեսարիոյին» ուղարկում է նրա մոտ, որպեսզի իր երիտասարդ «ընկերը» Օլիվիային պատմի Օրսինոյի սիրո մասին։ Բայց Օլիվիան սիրահարվում է «Կեսարիոյին»։
Օլիվիայի տանը ապրում է մի ուրախ խումբ՝ նրա հորեղբայրը՝ սըր Թոբին, ծառաներ Մարիան և Ֆաբիանը, ծաղրածու Ֆեստեն։ Այս խումբը զվարճանում է, ինչպես կարող է։ Նրանց զոհերից մեկը տանը հյուրընկալված ասպետ Էնդրյու Էգուչիյկն է։ Չար կատակի առարկա է դառնում նաև Օլիվիայի սպասավոր ամբարտավան Մալվոլիոն։
Արդյունքում, մի շարք զավեշտական և երբեմն դրամատիկ իրավիճակներից հետո, երբ Սեբաստյանին ընդունում են Վիոլայի տեղը և հակառակը, բաժանված եղբայրն ու քույրը կրկին միասին են։ Սեբաստյանն իր երջանկությունը գտնում է Օլիվիայի հետ ամուսնության մեջ, Իսկ Օրսինոն հասկանում է, որ աղջիկը, ում հանդեպ իսկական զգացմունքներ ունի, ամենևին էլ Օլիվիան չէ, այլ Վիոլան։
Վիդեո
1990-ական թվականներին ֆիլմը թողարկվել է «Студиа 48 часов» տեսաերիզներով։
Արտաքին հղումներ
Կատեգորիա:1955 ֆիլմեր Կատեգորիա:Խորհրդային կինոկատակերգություններ Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:Ռուսական կինոկատակերգություններ Կատեգորիա:Խորհրդային դրամա ֆիլմեր Կատեգորիա:Շեքսպիրի ստեղծագործությունների էկրանավորումներ
Խաղաղության առաջին օրը
«Խաղաղության առաջին օրը» («Первый день мира»), 1959 թվականի խորհրդային ֆիլմ, որը նկարահանել է ռեժիսոր Յակով Սեգելը ։
Սյուժե
1945 թվականի առաջին խաղաղ օրերն են։ Գերմանական փոքրիկ քաղաքում սիրո և խաղաղ կյանքի ակնկալիքը միավորում է դաժան պատերազմը վերապրած բոլոր մարդկանց։ Բայց ռուս սպա Միխայիլ Պետրովի համար սերն ու երազանքները չեն իրականանա։
Ֆիլմի երգեր
Ֆիլմում հնչում են հետևյալ երգերը․
Գրախոսություն
Կատեգորիա:1959 ֆիլմեր Կատեգորիա:Գերմաներեն ֆիլմեր Կատեգորիա:Խորհրդային դրամա ֆիլմեր Կատեգորիա:Ռուսերեն ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Բնօրինակում անաղբյուր հոդվածներ
Էպիզոոտոլոգիա
Էպիզոոտոլոգիա, (էպի… վրա, zoon – կենդանի և … լոգիա), գյուղատնտեսական կենդանիների վարակիչ հիվանդությունների առաջացման, զարգացման և մարման օրինաչափություններն ուսումնասիրող գիտություն։
Մշակում է նաև վարակիչ հիվանդությունների դեմ պայքարի, բուժման և կանխարգելման միջոցառումներ։ Ունի ընդհանուր և մասնավոր բաժիններ։ Ընդհանուրը բացահայտում է հիվանդությունների զարգացման պրոցեսի օրինաչափություններն ու ընդհանուր հարցերը, մշակում դրանց դեմ պայքարի ու վերացման սկզբունքները, իսկ մասնավորը՝ առանձին հիվանդություններին վերաբերող նույն հարցերը։
Գրականություն
Կատեգորիա:Կենդանիների հիվանդություններ Կատեգորիա:Անասնաբուժություն Կատեգորիա:Համաճարակաբանություն Կատեգորիա:Անսանաբուժություն
Շամբրի (Էնայի գավառ)
Շամբրի (Chambry), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան 1 կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02157:
Բնակչություն
2010 թվականի տվյալներով՝ համայնքի բնակչությունը կազմում է 718 մարդ։
Տնտեսություն
2010 թվականին համայնքի 453 աշխատունակ (15-64 տարեկան) բնակիչներից 307-ը տնտեսապես ակտիվ էին, 146-ը՝ ոչ ակտիվ (ակտիվության ցուցանիշը կազմել է 67,8%, 1999 թվականին եղել է 69,9%)։ 307 տնտեսապես ակտիվ բնակիչներից աշխատում էին 272-ը (135 տղամարդ և 137 կին), գործազուրկ էին մարդ (35 տղամարդ և 19 կին)։ 16 տնտեսապես ոչ ակտիվ բնակիչներից 146-ը եղել են աշակերտներ կամ ուսանողներ, 30-ը՝ թոշակառուներ, 78-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Սուն Ցինլին
Սուն Ցինլին, չինական պետական և քաղաքական գործիչ։ Սուն Յաթսենի այրին։ Մարդու իրավունքների պաշտպանության չինական լիգայի կազմակերպիչներից, ՉԺՀ կենտրոնական ժողովրդական կառավարական խորհրդի նախագահի տեղակալ, Ժողովրդական ներկայացուցիչների համաչինական ժողովի մշտական կոմիտեի նախագահի տեղակալ, ՉԺՀ նախագահի տեղակալ, Կանանց համաչինական ֆեդերացիայի պատվավոր նախագահ, Չին-խորհրդային բարեկամության ընկերության նախագահ։ 1950 թվականին ընտրվել է Խաղաղության համաշխարհային խորհրդի բյուրոյի անդամ։
Կենսագրություն
Սուն Ցինլինը ծնվել է չին-ամերիկյան գործարար և մեթոդիստական քարոզիչ Չարլի Սունի ընտանիքում։ Սովորել է իգական դպրոցում, որը հիմնադրել էին ամերիկյան միսիոներական մեթոդիստները (McTyeire School for Girls)։ Ուսումը շարունակել է ԱՄՆ-ում՝ Wesleyan College իգական քոլեջում, որը նույնպես կապված էր մեթոդիստական ​​եկեղեցու հետ։
1913 թվականին վերադառնալով Չինաստան՝ Սուն Ցինլինն աշխատել է որպես Սուն Յաթսենի քարտուղար։ 1915 թվականին, հակառակ իր ծնողների կամքի, ամուսնացել է Սուն Յաթսենի հետ, որը իրենից մեծ էր 27 տարվ։ Հարսանիքը տեղի է ունեցել Ճապոնիայում, որտեղ Սուն Յաթսենն ապրել է տարագրության մեջ։ Եղել է նրա կինը և հավատարիմ աջակիցը 10 տարի։ Սատարել է Գոմինդանի և Չինաստանի Կոմունիստական ​​կուսակցության միջև միության քաղաքականությանը։
1926 թվականի Գոմինդանի համաչինական երկրորդ համագումարում Սուն Ցինլինն ընտրվել է Կենտրոնական կոմիտեի անդամ և կանանց հետ աշխատանքի սեկտորի ղեկավար։ 1927 թվականին Գոմինդանի և Չինաստանի կոմունիստական կուսակցության միջև տեղի ունեցած պառակտումից հետո մեկնել է ԽՍՀՄ։ 1929 թվականին ընտրվել է Հակաիմպերիալիստական ​​լիգայի երկրորդ համաժողովի պատվավոր նախագահ։ 1931 թվականին վերադարձել է Չինաստան։ Զբաղվել է բարեգործական աշխատանքներով։
Սուն Ցինլինը դեմ է արտահայտվել Չան Կայշիի հետապնդմանը: 1932 թվականին հիմնադրել է Մարդու իրավունքների չինական լիգան։ 1939 թվականին կայացած ճապոնա-չինական պատերազմի ժամանակ հիմնել է Չինաստանի պաշտպանության լիգան։
1948 թվականին Սուն Ցինլինն ընտրվել է Գոմինդանի հեղափոխական կոմիտեի (փոքր կուսակցություն, որը ձևավորվել է Գոմինդանի ձախ պառակտման արդյունքում) պատվավոր նախագահ։ Քաղաքացիական պատերազմում կոմունիստների հաղթանակից հետո բնակվել է Չինաստանում։ 1951 թվականին հիմնադրել է օտարերկրյա լսարանի համար նախատեսված ամսագիր՝ «Չինաստանը շինհրապարակում» (հետագայում՝ «Չինաստանն այսօր»)։ Ամսագրում աշխատելու է հրավիրել Իսրայել Էփշտեյնին, որը հետագայում դարձել է ամսագրի խմբագիրը։
1959-1975 թվականներին Սուն Ցինլինը եղել է ՉԺՀ նախագահի տեղակալ։ 1954 թվականին դարձել է Չին-խորհրդային ​​բարեկամության ընկերության նախագահ (հետագայում՝ պատվավոր նախագահ), Կանանց համաչինական ֆեդերացիայի պատվավոր նախագահ։ Մահվանից կարճ ժամանակ առաջ միացել է ՉԿԿ-ին։
1981 թվականի մայիսի 16-ին՝ իր մահվանից 13 օր առաջ, ընտրվել է «ՉԺՀ պատվավոր նախագահ»։
Սուն Ցինլինը մահացել է 1981 թվականի մայիսի 29-ին Պեկինում։
Արտաքին հղումներ
Կատեգորիա:Չինաստանի քաղաքական գործիչներ Կատեգորիա:Պետության կին ղեկավարներ Կատեգորիա:20-րդ դարի կին քաղաքական գործիչներ Կատեգորիա:Չինացի պետական գործիչներ Կատեգորիա:Լեյկոզից մահացածներ
Ալիս թագուհի
Ալիս Հեթումյան կամ Ալիս Կոռիկոսցի (? - † 1329), Կոռիկոսի իշխանուհի, Կիլիկյան հայկական պետության թագուհի։ Հեթումյանների տոհմի Կոռիկոսի ճյուղի ներկայացուցիչ։
Կենսագրություն
Ալիսը ծնվել է Կոռիկոսի իշխան Օշին II- ի ընտանիքում։ 1320 թվականին մահանում է Կիլիկիայի թագավոր Լևոն IV-ը, գահը ժառանգաբար անցնում է նրա որդուն՝ Լևոն Ե-ին։ Սակայն վերջինս հոր մահվան ժամանակ դեռ անչափահաս էր, ուստի ստեղծվեց խնամակալակն խորհուրդ, որը ռեգենտ ընտրեց Ալիսի հորը՝ Օշին II- ին։ Վերջինս, իր ձեռքը վերցնելով իշխանության ղեկը, իր իշխանությունն ամրապնդելու նպատակով դստերը՝ Ալիսին ամուսնացրեց Լևոն V- ի հետ։ Պսակադրությունը տեղի է ունեցել 1320 թվականի դեկտեմբերի 31-ին Սիս մայրաքաղաքի կենտրոնական տաճարում։ Հետագայում էլ՝ գահի մյուս հավակնորդներին վերացնելու նպատակով Ալիսը, նրա հայրն ու հորեղբայրը կազմակերպել  են նախորդ արքայի՝ Օշին Հեթումյանի կնոջ՝ Իզաբելայի և վերջինիս որդու սպանությունը։ Հասուն տարիքի հասնելուց և թագին տիրանալուց հետո՝  1329 թվականին Լևոն V թագավորը սպանել է տվել Ալիսին, նրա հորը՝ Օշին Կոռիկոսցուն  և հորեղբորը՝ գունդստաբլ Կոստանդինին ։
Ընտանիք
երեխաներ:
Գրականություն
Կատեգորիա:Հեթումյաններ Կատեգորիա:Կիլիկիայի Հայոց թագուհիներ Կատեգորիա:1329 մահեր Կատեգորիա:1300-ականների ծնունդներ Կատեգորիա:Հայ թագուհիներ Կատեգորիա:Սպանված թագավորական ընտանիքի անդամներ
Եղվարդի ջրանցք
Եղվարդի ջրանցք, ջրանցք Հայաստանի Կոտայքի մարզում։ Սկիզբ է առնում Բուժական գյուղի մոտից։ Կառուցվել է միջնադարում։ Երկարությունը 13 կմ է, ջրթողունակությունը՝ 0,6 մ/վ։ Ջրառը կատարվում է ոչ պատվարային եղանակով։ Ջրանցքի վրա կառուցված են 2 ջրարգելակ վահաններ, թունել, 2 կամուրջ-անցումներ։ Ջրանցքը ոռոգում է Արագյուղ և Բուժական գյուղերի հողատարածքները։
Կատեգորիա:Կոտայքի մարզի ջրանցքներ Կատեգորիա:Եղվարդի շենքեր և կառույցներ
Լեոպոլդ և Լյոբ
Նաթան Ֆրեյդենտալ Լեոպոլդ (Nathan Freudenthal Leopold, ) և Ռիչարդ Ալբերտ Լյոբ (Richard Albert Loeb, ),  ամերիկացի ուսանողներ, որոնք 1924 թվականին կատարել են, այսպես կոչված, «հարյուրամյակի հանցագործությունը» ՝ առևանգել և սպանել են 14-ամյա Ռոբերտ «Բոբի» Ֆրանկսին (Robert "Bobby" Franks):
Լեոպոլդ
Նաթան Լեոպոլդը ծնվել է 1904 թվականի նոյեմբերի 19-ին՝ Չիկագոյում, հրեա մեծահարուստներ Նաթան Լեոպոլդ ավագի (1860 թվականի հուլիսի 2 - 1929 թվականի ապրիլի 4) և Ֆլորենս Ֆորմենի (1868 թվականի հունիսի 12 - 1921 թվականի հոկտեմբերի 17) ընտանիքում։ Զույգն ունեցել է երեք երեխա։ Ծնողներն ամուսնացել են 1892 թվականին։ Լեոպոլդ կրտսերն ուներ երկու եղբայր՝ Սամուելը և Ֆորմենը։ Նաթանի հայրական տատիկն ու պապիկը՝ Սամուել Ֆրոյդենտալ Լեոպոլդը և Բաբետա Գուտմանը, 1848 թվականի հեղափոխությունից հետո գերմանական միությունից գաղթել են ԱՄՆ։ Լեոպոլդը եղել է հրաշամանուկ, իր առաջին բառերը սկսել է արտասանել, երբ նա ընդամենը 4 ամսական է եղել, և նրա IQ-ն ի վերջո գնահատվել է 210 (չնայած այն ժամանակվա IQ գնահատման համակարգը շատ տարբերվում էր ժամանակակիցից)։ Սպանություն գործելու պահին արդեն բակալավրի կոչում էր ստացել Չիկագոյի համալսարանից և պլանավորել էր ուսումնասիրություններ սկսել Հարվարդի իրավաբանական դպրոցում՝ ընտանիքով Եվրոպա մեկնելուց հետո։ Բավականին լավ տիրապետել է 15 լեզուների և, որպես թռչնաբան, նույնիսկ ազգային ճանաչման է հասել։ Ժամանակին նրան և մի քանի այլ թռչնաբանների հաջողվել է հայտնաբերել Կիրթլենդի փայտփորիկը, մի թռչուն, որը գտնվել է անհետացման եզրին և այն ժամանակ Չիկագոյում չէր նկատվել ավելի քան կես դար։
Նաթանի ձերբակալությունից հետո նրա հայրը և եղբայրները տեղափոխվել են Չիկագոյի իրենց տնից՝ 4754 Գրինվուդ պողոտա։ 1927 թվականին Լեոպոլդ Ավագը Լոս Անջելեսում ամուսնացել է Դեյզի Հանի հետ։ Մահացել էերկու տարի անց՝ լեղային քարերը հեռացնելու անհաջող վիրահատությունից հետո։
Լյոբ
Ռիչարդ Լյոբը ծնվել է 1905 թվականի հունիսի 11-ին և նույնպես սերում էր Չիկագոյում ապրող հարուստ հրեական ընտանիքից։ Լյոբը եղել է Միչիգանի համալսարանի շրջանավարտներից ամենաերիտասարդը։
Նրա հայրը եղել է հրեա, իսկ մայրը՝ կաթոլիկ ։ Լեոպոլդի նման՝ Լյոբը բացառիկ խելացի էր։ Եղել է մոլի ընթերցող, որը կիրք ուներ պատմական վեպերի և քրեական պատմությունների նկատմամբ։ 12 տարեկանում ընդունվել է Ինովացիոն համալսարանի ավագ դպրոց։ Իր կառավարչուհու աջակցությամբ երկու տարում ավարտել է ավագ դպրոցը։ Ավելի ուշ՝ 17 տարեկան հասակում, դարձել է Միչիգանի համալսարանի ամենաերիտասարդ շրջանավարտը ։ Սպանության ժամանակ հատկապես հետաքրքրված է եղել պատմության ասպիրանտական աշխատանքով ։
«Կատարյալ հանցագործություն» հասկացություն
Լեոպոլդը և Լլոբը, իրենց իսկ հիմնարար վարկածի համաձայն, խորապես հետաքրքրված և հավատարիմ էին Նիցշեի գաղափարներին և իրենց համարել են «գերմարդ»։ Այս առումով նրանց մոտ հասունացել է կատարյալ հանցագործություն կատարելու գաղափարը, այնպես, որ ոչ ոք չկարողանա նրանց բացահայտել։ Նրանք ծրագրել են առևանգել Լյոբի ազգականին՝ 14-ամյա Ռոբերտ Ֆրանկսին (եղել է Լյոբի երկրորդ զարմիկը), որը սովորել է մասնավոր դպրոցում՝ իր ապագա առևանգողների տան մոտ (արդյունքում երիտասարդը բավականին հաճախ է շփվել Լյոբի հետ և մի քանի անգամ թենիս է խաղացել նրա տանը)։ Հանցագործության ցանկացած սեռական դրդապատճառների մասին բոլոր ենթադրությունները հետաքննության և գործընթացի ընթացքում մերժվել են ։
Սպանություն
Առևանգման նախօրեին Լեոպոլդը բնակություն է հաստատել Չիկագոյի «Մորիսոն» հյուրանոցում՝ Լուի Մեյսոնի մտացածին անունով, որը ենթադրաբար եղել է Իլինոյսից վաճառական։ 50 դոլար գրավի դիմաց մեքենա է վարձել և նույն օրը բանկում հաշիվ բացել։ Լեոպոլդը և Լյոբը պատրաստվում էին դրա վրա դնել փրկագնի արդյունքում ստացված գումարը։
1924 թվականի մայիսի 21-ին՝ կեսօրվա ժամը չորսին, Լեոպոլդն ու Լյոբը մեքենայով գնացել են Բոբի Ֆրանկսի մասնավոր դպրոց և սպասել են տղայի հայտնվելուն։ Երբ տղան դուրս է եկել, Լյոբը կանչել է նրան և առաջարկել շրջել։ Բոբին համաձայնել է և նստել մեքենան՝ դիմացի նստարանին։
(949) Հել
(949) Հել (Hel), աստերոիդ աստերոիդների հիմնական գոտում։ Հայտնաբերվել է 1921 թվականի մարտի 11-ին Մաքս Վոլֆի կողմից Հայդելբերգում ։
Լեոպոլդ և Լյոբ
Սպանություն
Երբ մեքենան դուրս է եկել Չիկագոյից, և մոտակայքում ոչ ոք չի եղեկ, Լյոբը ավտոմեքենան կանգնեցրել է ճանապարհի եզրին և նախապես պահեստավորված սայրով հարվածել տղայի գլխին։ Լեոպոլդը օգնել է Լյոբին մարմինը քաշել հետևի նստատեղի վրա։ Լյոբը լաթի կտորով փակել է զոհի բերանը և մարմինը փաթաթել հին խալաթի մեջ։
(949) Հել
Միջին հեռավորությունը Արեգակից կազմում է 3,001092 ա. մ., առավելագույնը մոտենում է 2,4117 ա. մ. հեռավորության վրա և հեռանում 3,5905 ա. մ. ։ Արեգակի շուրջ մեկ ամբողջական պտույտ է կատարում 1898,97 երկրային օրվա ընթացքում, իր ուղեծրով շարժվելով միջինում 0,189577 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,68° անկյուն։
Արտաքին հղումներ
Կատեգորիա:1921 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լեոպոլդ և Լյոբ
Սպանություն
Հասնելով ցամաքեցված ճահիճը՝ հանցագործները որոշել են այնտեղ թաքցնել դիակը։ Լեոպոլդը թաքցրել է մարմինը, բայց հուզմունքից գցել է ակնոցն ու չի վերցրել գետնից։ Այնուհետև, դիակը խրելով ջրահեռացման խողովակի մեջ, մթության մեջ չեն տեսել, որ երիտասարդի մի գարշապարը դուրս է մնացել։
Հաջորդ օրը հանցագործները Լեոպոլդի գրամեքենայով նամակ են գրել Ֆրանկսի ծնողներին և պահանջել 10000 դոլար նրա ազատ արձակման համար, թեև նրանց ծնողները միլիոնավոր դոլարներ ունեին։ Նամակներն ուղարկելուց հետո ջարդել են գրամեքենան ու դրա մասերը ցրել տարբեր ջրամբարների մեջ։ Նրանք մահացածի հագուստները տարել են հարևան Ինդիանա նահանգ ու թաղել։
Հետաքննություն
Շուտով ցամաքած ճահճի մոտ երկաթուղային գծերը շրջանցող ճանապարհային աշխատողները խողովակի մեջ մարդու կրունկ նկատեցին։ Կես ժամ անց ժամանել են ոստիկանները, որոնք հանել են տղայի դին։ Չնայած այն հանգամանքին, որ Լեոպոլդն ու Լոեբը նրա դեմքին աղաթթու են լցրել, ոստիկանությունը նույն օրը պարզել է մահացածի ինքնությունը։ Նրա ծնողները ոստիկաններին փրկագին պահանջող անանուն նամակ են ցույց տվել։ Դիակի հայտնաբերման վայրում հայտնաբերվել են նաև նոր ակնոցներ, որոնք քաղաքում, ինչպես պարզվել է, պատրաստվել են անհատական պատվերով ընդամենը երեք զույգ։ Երկու զույգեր հայտնաբերվել են իրենց տերերի մոտ, իսկ ահա 19-ամյա Նաթան Լեոպոլդին պատկանող երրորդ զույգը բացակայել է։ Երբ նրան հարցաքննել են, ասել է, որ կորցրել է դրանք քաղաքից դուրս։
14-ամյա երիտասարդի առևանգման և սպանության լուրը հուզել է ողջ քաղաքը։ Չնայած այն հանգամանքին, որ Չիկագոյում հաճախ են տեղի ունեցել հանցագործություններր, նման հանցագործությունը թվում էր, թե անցել է բոլոր սահմանները։ Տեղի գանգստերները, ներառյալ ինքը՝ Ալ Կապոնեն, ոստիկանությանը օգնություն են առաջարկել մարդասպանին գտնելու հարցում։
Մայիսի վերջին ոստիկանները քաղաքային լճակի մոտ գրամեքենայի մնացորդներ են հայտնաբերել։ Դատաբժշկական փորձագետները պարզել են, որ դա այն գրամեքենան է, որի վրա տպված են եղել առևանգողների նամակները։ Գործին միջամտել են նաև Լեոպոլդին սպանության մեջ կասկածող մի քանի լրագրողներ։  Նրանք վերցրել են նրա նամակներից մի քանիսը Չիկագոյի համալսարանից և, դրանք համապատասխանեցնելով առևանգողների նամակներին, բացահայտել են ամբողջական համընկնումը։
Կալանք, դատարան և դատավճիռ
Առաջինը խոստովանել է Նաթան Լեոպոլդը, իսկ հետո՝ Լյոբը։ Քաղաքային հասարակությունը պահանջել է ամենախիստ պատիժը, ոչ մի փաստաբան չի ցանկացել պաշտպանել մեղադրյալներին։ Տղաների փաստաբանը եղել է Քլարենս Դարոուն՝ մահապատժի հայտնի հակառակորդը։
Դատարանը ուշադրություն է հրավիրել ամբողջ երկրում և արտերկրում և տևել է ուղիղ մեկ ամիս։ Հակառակ սպասումների՝ Դարոուն չի պահանջել իր պաշտպանյալների արդարացումը՝ հիմնվելով նրանց ենթադրյալ անմեղսունակության վրա, այլ հենց սկզբից ընդունել է նրանց մեղավորությունը։ Դրա շնորհիվ նրան հաջողվել է խուսափել երդվյալ ատենակալների դատավարությունից, որի ժամանակ, ինչպես կարծել է, մեղադրյալները հնարավորություն չեն ունեցել խուսափել դատավճռից։ Իր եզրափակիչ խոսքում Դարոուն պնդել է, որ ամբաստանյալների մարդկային կերպարը արմատապես վնասվել է նրանց անհատականության ձևավորման պայմաններից և նրանց սովորած գաղափարախոսությունից։
Ընթացքում Լեոպոլդի և Լյոբի սեռական այլասերվածության մասին շահարկումները լայնորեն տարածվեցին հասարակական կարծիքում՝ թե՛ անառակության առումով (մամուլը գրել էր նրանցից մեկի բազմաթիվ սեռական զուգընկերների, կասկածելի խնջույքների մշտական ​​մասնակցության մասին և այլն), և նրանց միջև ենթադրյալ համասեռամոլական հարաբերությունների իմաստով, որոնք այն ժամանակ դեռ պաշտոնապես դատապարտվում էին հասարակության կողմից և չէին կարող բացահայտ քննարկվել մամուլում։ Անմիջապես դատավարության ընթացքում, սակայն, մերժվեցին հանցագործության սեռական ծագման և տուժողի նկատմամբ հնարավոր սեռական բռնության մասին ենթադրությունները ։
1924 թվականի հուլիսի 21-ին երկու հանցագործներն էլ դատապարտվել են 99 տարվա ազատազրկման՝ առևանգման համար, իսկ ավելին՝ ցմահ բանտարկության՝ ծրագրված սպանության համար։
Կյանքը բանտում. Լեոպոլդի ազատում
Դատապարտյալների ծնողները զգալի գումարներ են ծախսել կալանավայրերում նրանց համար հարմարություններ ստեղծելու համար։ Հետագայում, սակայն, նոր կանոնակարգերը զգալիորեն սահմանափակեցին նրանց հնարավորություններն այս ոլորտում. բանտարկյալների համար դրամական փոխանցումների սահմանաչափը կտրուկ նվազել է։ Ըստ մարդասպանների կենսագիրների՝ Լյոբիին դանակահարել է խցակիցը, որը ածելիով 56 կտրած վերք է հասցրել նրան։ Բանտի ղեկավարությունն ընդունել է մարդասպանի վարկածը, որը իր վարքը բացատրել է Լյոբի կողմից սեռական ոտնձգություններով ։
Նաթան Լեոպոլդն իր ազատազրկումն իրականացրել է առանց բողոքների, բանտում մնացել է 34 տարի և պայմանական վաղաժամկետ ազատվել 1958 թվականի մարտի 13-ին։ Չի մնացել ԱՄՆ-ում, այլ մեկնել է Պուերտո Ռիկո։ Այնտեղ աշխատել է որպես տեխնիկ՝ շաբաթական 10 դոլար վաստակելով։ Նույն 1958 թվականին լույս է տեսել Լեոպոլդի ինքնակենսագրական գիրքը՝ «Կյանք գումարած 99 տարի» (Life plus 99 Years):
Լեոպոլդը մահացել է սրտի անբավարարությունից 1971 թվականի օգոստոսի 29-ին։
Արտաքին հղումներ
Կատեգորիա:Ամերիկացի մարդասպաններ Կատեգորիա:Ամերիկացի հանցագործներ Կատեգորիա:Չիկագոյի համալսարանի շրջանավարտներ Կատեգորիա:Սպանություններ ԱՄՆ-ում